## Videreudviklingsaftale vedr. e-TL VUA 2022-015 – OCES III implementering

*Mellem*

Domstolsstyrelsen, Store Kongensgade 1-3, 1264 København K, CVR 21 65 95 09 (herefter **Kunden**)

*Og*

Netcompany A/S, Grønningen 17, 1, 1270 København K, CVR 14814833 (herefter **Leverandøren**)

## Beskrivelse

|  |  |  |  |  |
| --- | --- | --- | --- | --- |
| **Identifikationsnummer** | VUA 2022-015 | | | |
| **Resume af ændringen** | Leverandøren foretager de påkrævede ændringer i e-TL koden og i infrastrukturen samt varetager overgangen, således at gener ved overgangen til OCES III for professionelle s2s aktører og andre brugere af tinglysningen bliver mindst mulige | | | |
| **Vurdering af konsekvens for drift** | En manglende eller fejlbehæftet understøttelse af OCES III d. 30. juni 2023 vil få den klare konsekvens, at e-TL vil være utilgængelig derved, at der hverken vil kunne signeres, anmeldes eller forespørges mv. via s2s.  OCES III certifikater har en længere bitlængde, hvilket alt andet lige vil føre til øget CPU-forbrug på webservere bl.a. under handshake. | | | |
| **Områder der påvirkes** | Tinglysning.dk: X | Sagsportal: X | S2S: X | Andet: |

|  |
| --- |
| **Kundens krav og beskrivelse af de forretningsmæssige ændringer** |
| Baggrunden for denne VUA er, at Digitaliseringsstyrelsen og Nets i forbindelse med nedlukningen af NemID og overgangen til MitID Erhverv går over på den nye OCES III infrastruktur. Dette indebærer en nedlukning af OCES II, hvilket sker d. 30. juni 2023 (herefter Skæringsdagen), hvor OCES II certifikater bliver spærrede.  Kunden beder Leverandøren foretage de påkrævede ændringer i e-TL koden og i infrastrukturen samt varetage overgangen, således at gener ved overgangen til OCES III vedr. e-TL for professionelle s2s aktører og andre brugere af tinglysningen bliver mindst mulige. |
| **Leverandørens løsningsbeskrivelse** |
| Implementeringsmæssigt skal vi sikre;   * at e-TL på applikationsniveau indgående understøtter OCES III signaturer og parser certifikaterne iht. den nye OCES III certifikatstruktur. * at en anmeldelse med en OCES II signatur, der var gyldig på tidspunktet for underskriften, ikke afvises af e-TL som følge af overgangen til OCES III i det scenarie, at anmeldelsen først foretages efter Skæringsdagen * at e-TL på infrastrukturniveau understøtter OCES III signaturer herunder trust til nyt rodcertifikat samt påkrævede firewallåbninger såsom til spærrelister * at e-TL i en nærmere bestemt periode iht. en tidsplan parallelt understøtter både OCES II og OCES III * at e-TL på et i forvejen annonceret, fast tidspunkt iht. tidsplanen udgående går over til at signere med OCES III * at NemID valgmuligheder fjernes fra e-TL brugerfladen efter Skæringsdagen * at der ryddes op i koden for OCES II, og at dette deployes kort efter Skæringsdatoen * at upload via RID funktionaliteten på administrationsdelen på tinglysning.dk fjernes * at firewall åbninger til CRL lister mv. for OCES II lukkes kort efter Skæringsdagen   Og procesmæssigt skal vi;   * være den drivende part i håndteringen af overgangen, således at TLR kan fokusere på kommunikation til relevante interessenter samt bidrage med test * oprette de test-identiteter i Nemlogins præ-produktionsmiljøet, vi selv og TLR har brug for, samt assistere og støtte TLR i administration af testorganisationer mv. i Nemlogins præ-produktionsmiljø * have et beredskab på Skæringsdagen og dagen efter til at håndtere eventuelle uforudsete problemer * måle/estimere på testmiljø, hvad det forventede øgede CPU forbrug som følge af den længere certifikat bitlænge vil have a praktisk betydning og på den baggrund vurdere, om der skal foretages kapacitetsmæssige justeringer * gennemgå integrationer/batch-job for, hvorvidt nogle er påvirkede af overgangen, hvilket navnlig forventes, hvor der anvendes klientcertifikater, og i så fald håndtere overgangen for disse og herunder koordinere med integrationspartneren * sikre at den eksterne brugerstyring fortsat fungerer under og efter overgangen til OCES III |
| **Leverancetidspunkt** |
| Der er vedlagt en særskilt tidsplan for denne VUA, der løber frem til tirsdag d. 4. juli 2023, hvilket er førstkommende tirsdag efter datoen for spærring af OCES II d. 30. juni.  Vigtige datoer fra tidsplanen er:   * Med Release 44 d. 7. marts 2023 understøtter e-TL indgående OCES III * Med Hotfix d. 2. maj signerer e-TL udgående med OCES III * Med Hotfix d. 4. juli deployes kodeoprydning for og lukning af firewall vedr. OCES II |
| **Projektorganisation** |
| Leverandøren nedsætter et lille projektteam.Der indgår driftsressourcer til firewall- og certifikatændringer mv. |
| **Krav til rapportering** |
| Leverandøren sender ugevist kortfattet statusrapport med resume og KPI-farver i hele projektforløbet frem til 4. juli 2023.  Leverandøren fører en særskilt risikolog i sit Toolkit, som løbende opdateres i hele projektforløbet. |
| **Krav til dokumentation** |
| O0200 – Driftsvejledning  O0200 - Certificate Documentation  Systemdokumentation  Dokumentation for Firewall konfiguration |
| **Andre forhold** |
| Det er en forudsætning, at Skæringsdagen 30. juni fastholdes fra Digitaliseringsstyrelsens side.  Kunden/DSS bestiller de påkrævede nye OCES III certifikater til e-TL til signering mv. |

Graphical user interface, application

Description automatically generated